Ebang mmuelli o tswela pele ho romela mangolo a sa feleng (disms) ho motho ya kolotang, a tseba hantle hore ho kgahlanong ho ya ka melao e sebeditsweng mabapi le molato ona, ketso e jwalo e nkwa e le tlhekefetso ho tswa ho mmuelli mme kahoo e nkwa e se boitshwaro ba porofeshenale ba mmuelli eo. Tletlebo e ka romellwa ho mokgatlo wa molao hore ho etswe phuputso mabapi le ho laya mmuelli eo ebang boitshwaro boo bo ntse bo tswella. Menahanong le mehopolong ya nkgono Mmathulare, ho se ho hlaha ha a ne a le mane Gauteng, mme pelo e utlwa bohloko le hore dilemo tse ngata tsa botjha ba hae o di qetile teng moo. Jwale batho bana ba teng ba tseba le ho bua dikgotjheletsaneng hore majoro enwa ya hlomamiswang ke mang. Ba bang ba ema matlotlosia ba seba le ho bua ka sephiri sena sa hore setloholo sena sa nkgono ha se mora wa Mataboha ho hang! Ntatae ha ba mo tsebe. Ba bang ba hlaha ka ho re le moradi eo ho thweng ke wa Mataboha, mmaya majoro enwa, ha se moradi wa moo, mmae o ne a sebetsa makgoweng kwana. Ruri tabana e fetoha taba, mathata ha a fele.